OpenLLM-France/wikimedia huggingface dataset:
# Tallarol de Moltoni

El tallarol de Moltoni (Curruca subalpina; syn: sylvia subalpina) és una espècie d'ocell passeriforme dins de la família dels sílvids (Sylviidae). Nidifica a Còrsega, Sardenya, zones al voltant del mar Ligur i les illes Balears i passa l'hivern al nord-oest de l'Àfrica. El seu estat de conservació es considera de risc mínim.

## Taxonomia

Inicialment aquest tàxon era considerat una subespècie del tallarol de garriga (Sylvia cantillans moltonii), però es va segmentar en una espècie pròpia, passant a adoptar l'epitet Sylvia subalpina (Brambilla et al. 2008, Svensson, 2013).
Aleshores estava classificada en el gènere Sylvia, però el Congrés Ornitològic Internacional, en la seva llista mundial d'ocells (versió 10.2, 2020) el transferí al gènere Curruca. Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins del gènere Sylvia.
El nom Moltoni fa referència a l'ornitòleg italià Edgardo Moltoni (1896-1980).

## Descripció

Es diferencia visualment del tallarol de garriga occidental perquè té un bigoti blanc encara més fi i un ventre rosa salmó (no rosa), tènuament més pàl·lid en els flancs i el ventre.

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «tallarol de Moltoni». Diccionari dels ocells del món. TERMCAT. [Consulta: 15 juliol 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 633. ISBN 978-84-16728-37-4.
* ↑ BirdLife International. «Moltoni's Warbler. Curruca subalpina (formerly as: Sylvia subalpina)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 15 juliol 2022].
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
* ↑ Svensson, Lars; Mullarney, Killian; Zetterstrom, Dan; Pijoan. Guia d'ocells: Europa i regió mediterrània. Itàlia: Omega, 2010, p. 308-309. ISBN 978-84-282-1534-3.
# Cuatro (desambiguació)

«Cuatro» té aquests significats:
* Cuatro, un canal de televisió privat espanyol pertanyent a Mediaset España.
* Cuatro (instrument musical), un instrument de corda pinçada de la família de les guitarres.
** Cuatro de Veneçuela, la variant del Cuatro típica de la música popular veneçolana.
* Cuatro Vientos, un barri del districte de Latina, Madrid.
* Cuatro Caminos (Madrid), un barri del districte de Tetuán, a Madrid.
* Cuatro Torres Business Area, un parc empresarial en construcció al costat del Passeig de la Castellana, a Madrid.
Viccionari
# Phrynopus parkeri

Phrynopus parkeri és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E., Aguilar Puntriano, C. & Wild, E. 2004. Phrynopus parkeri. Llista Vermella d'Espècies Amenaçades de la UICN 2006. Consulta: 16 de gener de 2008.
# Doko-uyanga

El doko-uyanga és una llengua en perill d'extinció que es parla al sud-est de Nigèria. Es parla en poques vil·les de la LGA d'Akamkpa, a l'estat de Cross River.
És una llengua que forma part de la sots-família de les llengües Agoi-Doko-Iyonigong, que pertanyen a les llengües de l'alt Cross, de la família lingüística de les llengües del riu Cross. Les altres llengües de la mateixa sots-família són l'agoi i el bakpinka, totes parlades a Nigèria.

## Ús

El doko-uyanga és una llengua amenaçada (6b). Té problemes amb la transmissió inter-generacional i les noves generacions la parlen molt poc.

## Població i religió

El 70% dels 300 parlants de doko-uyanga són cristians. Tots ells segueixen esglésies cristianes independents. El 30% restant professen religions tradicionals africanes.

## Referències

* 1 2 doko-uyanga al joshuaproject
* 1 2 doko-uyanga a l'ethnologue
* ↑ llengües agoi-doko-iyonigong a l'ethnologue
# Joël Tiéhi

Joël Tiéhi (Abidjan, 12 de juny de 1964) és un exfutbolista ivorià de la dècada de 1990.
Fou internacional amb la selecció de futbol de Costa d'Ivori. Pel que fa a clubs, destacà a Le Havre AC.
Va fundar el Centre de Formation Joël Tiéhi el 2004.
És pare del també futbolista Christ Tiéhi.

## Referències

* ↑ Perfil a sitercl.com
* ↑ Joël Tiéhi a National-Football-Teams.com (anglès)
* ↑ «On prend des nouvelles de ... Joël Tiéhi». AllezTFC.com, 25-11-2010. Arxivat de l'original el 25 de desembre 2013. [Consulta: 23 març 2012].
* ↑ «Havre AC : trois ans de contrat pour Christ Junior Tiéhi», 17-05-2018.
# Bridge over troubled water

Bridge over Troubled Water és el cinquè i últim àlbum d'estudi de Simon and Garfunkel. Fou inicialment publicat el 26 de gener de 1970. Es van emprar gairebé 800 hores d'enregistrament per a la seva elaboració. L'àlbum va tenir un èxit mundial; vengué, només als Estats Units, prop de vuit milions de còpies, i al voltant de vint milions a tot el món. Va assolir el lloc més alt en les llistes de la revista Billboard i s'hi va mantenir durant 10 setmanes, i va guanyar el premi Grammy al millor àlbum de l'any, i Millor equip de so, mentre que el tema que dona títol a l'àlbum va guanyar el premi a la Millor cançó de l'any en el lliurament de premis de 1971. Després d'aquest àlbum, el duo, encara que no oficialment, es va dissoldre. Art Garfunkel va continuar amb la seva carrera cinematogràfica i Paul Simon va iniciar la seva etapa com a solista.
L'any 2003, l'àlbum va aconseguir el lloc 51 de la Llista dels 500 millors discs de tots els temps segons Rolling Stone.
Les cançons «Cuba Si, Nixon No», «Groundhog» i la demo «Feuilles-O» van ser gravades durant les sessions d'enregistrament, però no es van publicar a l'àlbum. «Cuba Si, Nixon No» es va publicar més tard en una còpia del concert de l'11 de novembre de 1969 de Simon and Garfunkel a la Universitat de Miami, mentre que la demo de «Feuilles-O» es va publicar el 4 d'octubre de 1997 a Old Friends.
L'any 2001 es va publicar una versió ampliada de l'àlbum en CD que també contenia el demo «Feuilles-O», i una demo abans no publicada de «Bridge oTroubled Water».

## Formació

* Paul Simon: vocalista, guitarra
* Art Garfunkel: vocalista
* Los Incas: instruments peruans
* Joe Osborn: baix
* Larry Knechtel: piano
* Fred Carter, Jr.: guitarra
* Hal Blaine: bateria
* Jimmy Haskell i Ernie Freeman: corda

## Llista de cançons

* «Bridge over Troubled Water» (4:52)
* «El Cóndor Pasa» (3:06)
* «Cecilia» (2:55)
* «Keep the Customer Satisfied» (2:33)
* «So Long, Frank Lloyd Wright» (3:41)
* «The Boxer» (5:08)
* «Baby Driver» (3:15)
* «The Only Living Boy in New York» (3:57)
* «Why Don't You Write Me» (2:45)
* «Bye Bye Love» (2:55)
* «Song for the Asking» (1:39)

## Premis

* Cinc premis Grammy el 1971:
** Millor enregistrament de l'any («Bridge over Troubled Water»)
** Millor àlbum de l'any
** Millor cançó contemporània («El Cóndor Pasa», «Bridge over Troubled Water»)
** Millor lletra de cançó («Bridge over Troubled Water»)
** Millor equip de so

## Referències

* ↑ «Bridge Over Troubled Water». Allmusic. Rovi Corporation.
* ↑ «Pitchfork Media review». Pitchfork.com, 28-03-2011.
* ↑ «Robert Christgau review». Robertchristgau.com.
* ↑ «Rolling Stone review». Web.archive.org, 20-06-2008. Arxivat de l'original el 20 de juny 2008. [Consulta: 12 maig 2022].
* ↑ «Simon and Garfunkel - Bridge Over Troubled Water (staff review)». Sputnikmusic.
# Cyprinus cocsa

Cyprinus cocsa és una espècie de peix cipriniforme de la família dels ciprínids que es troba a l'Índia.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., F. Fang, B. Delling i E. Åhlander, 1999. The fishes of the Kashmir Valley. p. 99-167 A L. Nyman (ed.) River Jhelum, Kashmir Valley: impacts on the aquatic environment.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Pinassa de la Vall Jussana

La Pinassa de la Vall Jussana és un arbre monumental del terme municipal de Castellcir, a la comarca del Moianès.
És a l'extrem sud-occidental del terme, a tocar del termenal amb Castellterçol. És a l'extrem sud-est del Camp de la Bauma, a ponent del Bosc de Can Sants i al sud-est de la masia de la Vall Jussana. Es troba a prop i a l'esquerra del torrent de la Vall Jussana, al sud-oest del poble de Castellcir.

## Enllaços externs

* La Pinassa de la Vall Jussana en el seu entorn, a l'Institut Cartogràfic de Catalunya
# Dia internacional del Nowruz

El dia internacional del Nowruz és un dia internacional promogut per l'Organització de les Nacions Unides que se celebra el 21 de març. El Nowruz és una festivitat ancestral situada a l'any nou del calendari persa, que se celebra coincidint amb l'equinocci de la primavera.
Aquest dia internacional es va aprovar a l'Assamblea General de les Nacions Unides el 23 de febrer del 2010. A la resolució A/RES/84/253 del 2010 es va assenyalar que aquesta festivitat la celebren 300 milions de persones al món. També s'apuntava que s'ha viscut des de fa tres mil·lennis tant als Balcans, el Mar Negre, el Caucas, l'Àsia central, l'Orient Mitjà i altres territoris. La diversitat cultural, la unitat de la humanitat, el desenvolupament del mercat internacional, la necessitat de preservar el patrimoni cultural intangible i de viure amb harmonia amb la natura són els principals elements de la resolució. La iniciativa d'aquest dia internacional va ser d'Afganistan, Albània, Azerbaidjan, Macedònia, Índia, Iran, Kazakhstan, Kirguizstan, Tadjikistan, Turquia i Turkmenistan.

## Referències

* ↑ També es pot trobar escrit com a Nouruz, Norouz, Norooz, Narooz, Nawru, Nauruz, Nawroz, Noruz, Nohrooz, Novruz, Nauroz, Navroz, Naw-Rúz, Nowroj, Navroj, Nevruz, Наврӯз, Newroz, Navruz, Navrez, Nooruz, Nauryz, Nevruz, Nowrouz, ნავრუზი (georgià), नवरेह (caixmir), નવરોઝ (Parsi Gujarati)
* ↑ Barr, Sabrina «Nowruz 2019: When is the Persian New Year and how is it celebrated?». The Independent, 21-03-2019 [Consulta: 21 març 2019].
* ↑ Nations, United. «Día Internacional del Novruz | Naciones Unidas» (en castellà). [Consulta: 18 juny 2022].
* ↑ Mir-Kasimov, Orkhan. Intellectual Interactions in the Islamic World: The Ismaili Thread (en anglès). Bloomsbury Publishing, 2019-11-14, p. 480. ISBN 978-1-83860-486-8.
* ↑ Chase's, Editors of. Chase's Calendar of Events 2021: The Ultimate Go-to Guide for Special Days, Weeks and Months (en anglès). Rowman & Littlefield, 2020-10-27, p. 184. ISBN 978-1-64143-424-9.
# Joël Veltman

Joël Veltman (nascut el 15 de gener de 1992) és un futbolista neerlandès que juga com a defensa central al Brighton & Hove Albion Football Club, i per l'equip nacional dels Països Baixos.
El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per a representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig.

## Referències

* ↑ «Joël Veltman profile». Transfermarkt, 26-01-2012 [Consulta: 19 novembre 2013].
* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15. [Consulta: 15 maig 2014].
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. Arxivat de l'original el 2014-05-31. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01. [Consulta: 31 maig 2014].
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].

## Enllaços externs

* Joël Veltman, Fitxa a Soccerway
* Estadística amb els Països Baixos a OnsOranje (neerlandès)
# Hanafisme

El hanafisme —àrab: الحنفية, al-ḥanafiyya, المذهب الحنفية, al-maḏhab al-ḥanafī, الفقه الحنفي, al-fiqh al-ḥanafī o الأحناف, al-aḥnāf— és una de les quatre escoles jurídiques (màdhhabs) de l'islam sunnita, juntament amb el hanbalisme, el xafiisme i el malikisme. Va ser fundada per Abu-Hanifa an-Numan, un teòleg d'origen iranià nascut a l'Iraq l'any 699 i mort a Bagdad pels volts de 767. Els hanafites, presents sobretot a l'Àsia central, el Pakistan, l'Afganistan, l'Índia, la Xina i Turquia, es distingeixen per aplicar lleis jurídiques islàmiques sense el dogmatisme rigorós que caracteritza les altres escoles jurídiques. Ells fan prevaler el punt de vista personal del fidel, el judici analògic i comparatiu (qiyàs), així com l'esforç de comprensió i d'anàlisi de les qüestions en litigi (ijtihad).
# Bridgeport (Alabama)

Bridgeport és una ciutat del Comtat de Jackson (Alabama) als Estats Units d'Amèrica.

## Demografia

Segons el cens del 2000, Bridgeport tenia 2.728 habitants, 1.159 habitatges, i 793 famílies. La densitat de població era de 337,6 habitants/km².
Dels 1.159 habitatges en un 29,7% hi vivien nens de menys de 18 anys, en un 49,7% hi vivien parelles casades, en un 13,9% dones solteres, i en un 31,5% no eren unitats familiars. En el 29,5% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 8,4% entre 18 i 24, un 27,1% entre 25 i 44, un 24,9% de 45 a 60 i un 15,5% 65 anys o més.
L'edat mediana era de 38 anys. Per cada 100 dones hi havia 90,2 homes. Per cada 100 dones de 18 o més anys hi havia 86,3 homes.
La renda mediana per habitatge era de 28.981 $ i la renda mediana per família de 33.712 $. Els homes tenien una renda mediana de 30.685 $ mentre que les dones 19.583 $. La renda per capita de la població era de 15.779 $. Aproximadament el 9,5% de les famílies i el 13,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Dansaire ventre-rogenc

El dansaire ventre-rogenc (Pseudosaltator rufiventris) és un ocell de la família dels tràupids (Thraupidae) i única espècie del gènere Pseudosaltator K.J. Burns, Unitt et N.A. Mason, 2016.

## Hàbitat i distribució

Habita boscos de Polylepis als Andes del centre i sud-est de Bolívia i l'extrem nord-oest de l'Argentina.

## Referències

* ↑ «Dansaire ventre-rogenc». Cercaterm. TERMCAT, Centre de Terminologia. Rev. 20/10/2022(català)
# Pinassa de les Tres Besses

La Pinassa de les Tres Besses o Pinassa de la Closella és un arbre monumental del terme municipal de Castellcir, a la comarca del Moianès. Pertany a l'enclavament de la Vall de Marfà.
És al nord-est de la masia de la Closella, a migdia del Restoble de la Closella, en el Sot dels Llamps. Està situada en el vessant nord-oest de la Trona i a l'esquerra del torrent de Vall-llosera. Passa ran seu el Camí de la Closella.
Aquest exemplar de Pinus nigra té una alçada aproximada de 20 metres i fa 3,60 metres de corda (perímetre del tronc a una altura aproximada d'1,5 metres).
Aquesta pinassa fou declarada arbre d'interès comarcal de Catalunya segons l'ordre del 8 de febrer del 1990 del Departament d'Agricultura, Ramaderia i Pesca de la Generalitat de Catalunya (per la qual es declararen arbres i arbredes monumentals i es donà publicitat a l'inventari dels arbres i les arbredes declarats d'interès comarcal i local). En aquest inventari, publicat al Diari Oficial de la Generalitat de Catalunya número 1262 del 2 de març del 1990, aquest arbre hi apareix referenciat a l'annex 4 amb el nom de "Pinassa de les tres branques de la Clusella".

## Enllaços externs

* La Pinassa de les Tres Besses en el seu entorn, a l'Institut Cartogràfic de Catalunya
# Joëlbruggerita

La joëlbruggerita és un mineral de la classe dels fosfats que pertany al grup de la dugganita. Rep el seu nom de Joël Brugger (1967-), mineralogista suís-australià, per les seves contribucions a la mineralogia.

## Característiques

La joëlbruggerita és un arsenat de fórmula química Pb₃Zn₃Sb⁵⁺As₂O₁₃(OH). Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema trigonal. Es troba com a cristalls en forma de barril, o bé prismàtics gruixuts hexagonals, de fins aproximadament 50 micres. La seva duresa a l'escala de Mohs és 3. És un mineral isostructural amb la dugganita i la kuksita.
Segons la classificació de Nickel-Strunz, la joëlbruggerita pertany a «08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: nacafita, preisingerita, petitjeanita, schumacherita, atelestita, hechtsbergita, smrkovecita, kombatita, sahlinita, heneuïta, nefedovita, kuznetsovita, artsmithita i schlegelita.

## Formació i jaciments

Va ser descoberta a la mina Black Pine, que es troba a la serralada John Long, al districte de Philipsburg, al comtat de Granite (Montana, Estats Units), on sol trobar-se associada a la mimetita. Es tracta de l'únic indret on ha estat trobada aquesta espècie mineral.

## Referències

* ↑ «Joëlbruggerite» (en anglès). Mindat. [Consulta: 15 juny 2017].
# Grapeland

Grapeland és una ciutat al Comtat de Houston a l'estat de Texas. Segons el cens del 2000 tenia 1.451 habitants.

## Demografia

Segons el cens del 2000, Grapeland tenia 1.451 habitants, 583 habitatges, i 377 famílies. La densitat de població era de 282,9 habitants per km².
Dels 583 habitatges en un 27,8% hi vivien nens de menys de 18 anys, en un 43,1% hi vivien parelles casades, en un 19,2% dones solteres, i en un 35,2% no eren unitats familiars. En el 34,3% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,4% tenia menys de 18 anys, un 7,1% entre 18 i 24, un 21,2% entre 25 i 44, un 20,7% de 45 a 60 i un 24,6% 65 anys o més.
L'edat mediana era de 42 anys. Per cada 100 dones de 18 o més anys hi havia 71,7 homes.
La renda mediana per habitatge era de 22.361 $ i la renda mediana per família de 30.250 $. Els homes tenien una renda mediana de 26.964 $ mentre que les dones 18.906 $. La renda per capita de la població era de 13.736 $. Aproximadament el 20,4% de les famílies i el 23,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grapeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Grapeland». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* http://www.CrockettAreaChamber.org
* Handbook of Texas: Grapeland
# Bromur de bari

El bromur de bari, BaBr₂, és un compost iònic inorgànic format per cations Ba$^{2+}$ i anions bromur, Br$^-$. Com el clorur de bari, BaCl₂, es dissol molt fàcilment en aigua. Es presenta en forma de cristalls blancs o incolors, i cristal·litza en el sistema ortoròmbic, amb una estructura tipus clorur de plom (II), PbCl₂. És higroscòpic i es pot presentar, també, en forma d'hidrats, amb una o dues molècules d'aigua, el més important dels quals és el dihidrat, BaBr₂·2H₂O.

## Preparació

El bromur de bari es pot preparar a partir del sulfur de bari o del carbonat de bari per reacció amb l'àcid bromhídric segons les següents reaccions:
    BaS + HBr → BaBr$_2$+ H₂S
    BaCO₃ + HBr → BaBr₂ + CO₂ + H₂O
S'obté la forma hidratada que pot deshidratar-se a 120 °C per obtenir-ne la forma anhidra.

## Reaccions

El bromur de bari reacciona amb els anions sulfat, SO₄$^{2-}$, produint un precipitat de sulfat de bari:
    BaBr$_{2(aq)}$ + SO₄$^{2-}$ → BaSO$_{4(s)}$ + 2 Br$^-$$_{(aq)}$

## Aplicacions

El bromur de bari s'empra com a precursor d'altres compostos utilitzats en fotografia i, en general, per a l'obtenció d'altres bromurs.
Cal destacar que fou emprat per Marie Curie per precipitar el radi, la qual cosa va suposar el seu descobriment.

## Bibliografia

* ACROS ORGANICS http://www.acros.be Arxivat 2007-07-02 a Wayback Machine.
* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
* STEELE, D. Química de los elementos metàlicos. Alhambra. Madrid, 1971
# Stan Getz

Stanley Getz (Filadèlfia, Pennsilvània, 2 de febrer, 1927 - Malibú, Califòrnia, 6 de juny, 1991), Stan Getz, va ser un saxofonista estatunidenc de jazz.
Considerat com un dels més importants tenors del jazz, va ser conegut per l'àlies de The Sound ("El So") a causa del seu to càlid i líric, apreciable en temes com la seva versió de Garota de Ipanema. La primera influència de Getz va ser el to lleuger i suau de Lester Young.

## Discografia parcial

* West Coast Jazz (1955)
* Hamp and Getz (1955)
* The Steamer (1956)
* For Musicians Only (1956)
* Stan Getz And The Oscar Peterson Trio (1957)
* At The Opera House (1957)
* Getz Meets Mulligan In Hi-Fi (1957)
* Focus (1961)
* Jazz Samba (1962), remasteritzat en 1997
* Stan Getz With Calç Tjader (1963)
* Stan Getz And Luiz Bonfa Jazz Samba encore! (1963)
* Getz/Gilberto (1963), guanyador de dos premis Grammy.
* Getz/Gilberto #2 (1964)
* Getz Au-Go-Go (1964)
* Stan Getz & Bill Evans (1964)
* Sweet Rain (1967)
* Captain Marvel (1972)
* The Best Of Two Worlds (1976)
* The Peacocks (album) (1977)
* Serenity (album)|Serenity (1991)
* People Time (1991), amb Kenny Barron.
* Bossas & Ballads - The Lost Sessions (2003), gravat en 1989, encara que no va sortir a la llum fins a 2003.

## Referències

* 1 2 «Stan Getz | enciclopèdia.cat». [Consulta: 3 abril 2020].
* 1 2 «Stan Getz». Encyclopaedia Britannica. [Consulta: 3 abril 2020].
# Dansaire olivaci

El dansaire olivaci (Saltator similis) és un ocell de la família dels tràupid (Thraupidae).

## Hàbitat i distribució

Habita arbusts, horts i boscos decidus de l'est de Bolívia, Paraguai del sud-est de Brasil, cap al sud, fins Uruguai i nord de l'Argentina.

## Referències

* ↑ «Dansaire olivaci». Cercaterm. TERMCAT, Centre de Terminologia. Rev. 20/10/2022(català)